Police e Kannungu eriko omusajja wa myaka 54 Gaston Bataringaya nga mutuuze ku kyalo Rwencuuncu mu muluka gw'e Mishyenyi ekisangibwa mu Disitulikiti y'e Kannungu gwegombyemu obwala lwakutta mutabani we Doroviko Muhoozi myaka 25 lwakumubeeba ssente za Ssekukkulu .
Aduumira Police mu Disitulikiti y'e Kannungu Tugumenawe agamba nti okulwanagana wakati wa Taata n'omutabani kwatandise ssaawa ssatu ez'ekiro ky'olwokutaano Muhoozi bweyakomyewo okuva mu Kampala n'atandika okubeeba kitaawe ssente ezigula engoye za Ssekukkulu wamu n'ezomwenge , mu kulwanagana kuno Muhoozi n'abaka akambe n'akafumita kitaawe mu mugongo wabula oluvannyuma kitaawe n'amusinza amaanyi n'akamuggyako era mu kwerwanako n'afumita mutabani mu lubuto wabula n'afa nga addusibwa mu ddwaliro ly'e Kisiizi e Rukungiri.
lug_Latn lug_Latn